НЧ“ХРИСТО БОТЕВ 2016“ С.СЛАТИНА

 Ул. „Георги Димитров“ 20

 До Кмета

 На Община Берковица

 Приложено, изпращаме Ви Отчетен доклад за дейността на читалище „Христо Ботев 2016“ с. Слатина.

Дата Секретар:

 /А. Ангелова/

 Председател:

 /П. Николова/

НЧ „ХРИСТО БОТЕВ 2016“ С. СЛАТИНА

 О Т Ч Е Т Е Н Д О К Л А Д

 За Дейността на читалище „Христо Ботев 2016“, с. Слатина

 през 2022г

Читалище „Христо Ботев 2016“ е устойчива културна институция, която има специфична мисия за съхранение и развитие на традиционните ценности на жителите на селото. Мисията на читалището ни днес е да съхранява националната ни култура и идентичност в контекста на предизвикателствата на днешния ден. Дълбоката взаимовръзка с миналото, с традициите и културата е в основата на авторитета на читалището. То се уповава на своите корени като национална, социална, културна и информационна организация и отговаря на предизвикателствата на днешния свят.

 Измина още една година от дейността на НЧ „Христо Ботев 2016“. Годината бе изпълнена с разнообразна дейност, с много осъществени изяви и значима културна дейност. Това бе период, в който се опитвахме не само да съхраним наследената читалищна дейност, с много осъществени изяви , но и да я осъвременим и обогатим, водени от стремежа за участие в един адекватен и ефективен процес на утвърждаване ролята на читалището, като водеща културна институция в духовния живот на нашето село.

 Една от основните дейности е библиотечната дейност. Картината на посещаемост в читалищната библиотека е пъстра . Посещава се от малки и възрастни читатели. Наличната литература задоволява потребностите . Необходимо ни е за в бъдеще да снабдим няколко книги за градинарство и пчеларство.

 През изминалия период ползотворна бе работата по календарния план. С този доклад за дейността на НЧ „ Христо Ботев 2016“ отчитаме изпълнението на дейностите. През 2022г. читалището осъществяваше дейността си в съгласие със своите програмни цели. Всички планирани дейности са реализирани. Богата и наситена е програмата в календарния план. Хората откликват с желание.

 Изготвянето на Годишната програма за развитие на читалищната дейност в село Слатина за 2022г. цели обединяване на усилията за по – нататъшно развитие и утвърждаване на читалището като важна обществена институция. Целта на програмата е да помогне организирането и реализацията на комплексна читалищна дейност, както и да съдейства за повишаване на активността на читалището за превръщането му в духовен център.

 Многобройни са читалищните изяви. Хронологично можем да посочим следните мероприятия и инициативи.

* Посрещане на Баба Марта. Преди тази дата организирано, собственоръчно изработихме мартеници. Оформихме кът, където изложихме сътвореното и разнообразихме обстановката. Облечена в национална носия , с пълна кошница с мартеници Баба Марта подари на съселяните мартенички , изработени от Цецка Митрова.
* Празнувахме Международния ден на жената 8 ми Март заедно с жените от селото. Подарихме малки подаръци на всеки, за да направим празника им по- незабравим.
* Боядисахме великденски яйца и раздадохме на всички.
* Събрахме много билки на Еньовден.
* Посетихме театъра „Испанска афера“ и „Варено жито“ с. Замфирово
* Отбелязахме Деня на народните будители
* От всички събития, които читалището организира и осъществява с професионален усет и творчески ентусиазъм, най-вълнуващо несъмнено е Земляческата среща. Събитието премина тържествено, ефектно и завладяващо. Много хора ни подадоха ръка със средства. Сърдечно благодарим на всички, които помогнаха. На 30.07. отбелязахме тържествено 10 годишен юбилей с прекрасна торта. Вълнуващо с преплитане на традиция и съвременност, стари и млади се повеселиха с народните песни и хора. Във всички присъстващи ще останат незабравими спомени, с нагласата догодина по същото време, на тази сцена отново да бъде тържествено и запомнящо се и да има по нещо за всеки. Всички присъстващи се насладиха на хубавата народна песен и особено на детския фолклорен клуб „Танцувай за здраве“.
* И тази година показахме, че българските традиции свързани с Коледа са живи. На 19 декември се проведе тържество по случай Бъдни вечер и Коледа. Фолклорната група показа традициите завещани ни от прадедите ни. Появиха се и добрите гости коледари. Те нарекоха всички за здраве и берекет. На софрата имаше обреден хляб, нечетен брой ястия и всичко, което повеляват традициите в нашето село. Прекрасно и трогателно се представиха и малките Стоянчо и Виктор с песни и стихотворения. Радостни сме, че бяхме всички заедно.

Повод за гордост и радост, както за самодейците, така и за селото бяха участията на групата. Така групата доказа, че когато имаш желание и с много труд се постигат успехи. Получихме грамоти от участията си. Подобаващо, с подбран репертоар се включи във:

* Турлашки фолклорен събор гр. Чупрене „Када кум прасе и ти вречу „
* Фолклорен събор „ Богородица в Бързия“
* „Малашево пее и танцува“ с. Микрево
* Фолклорен фестивал „Спанчевци пее“

 Секретар:

 /А. Ангелова/

 Председател:

 / П. Николова/

Дата: